Angkatan Amerika Syarikat Korea

Angkatan Amerika Syarikat Korea (USFK) adalah sub-markas bersepadu Markas Indo-Pasifik Amerika Syarikat (USPACOM). USFK adalah markas bersama dimana pasukan tempur A.S. akan dihantar ke komponen tempur Markas Angkatan Gabungan (CFC) Korea Selatan/AS (ROK/U.S.) — iaitu markas komponen gabungan tentera darat, udara, laut, marin dan operasi khusus. Elemen utama USFK termasuklah Tentera Darat Kelapan A.S. (EUSA), Tentera Udara A.S. Korea (Tentera Udara Ketujuh), Angkatan Laut A.S. Korea (CNFK), Pasukan Marin A.S. Korea (MARFORK) dan Pasukan Operasi Khusus Korea (SOCKOR). Ia telah ditubuhkan pada 1 Julai 1957.

Misinya ialah membantu Markas Bangsa-Bangsa Bersatu dan Markas Angkatan Gabungan dengan penyelarasan dan perancangan antara markas komponen A.S., dan menjalankan kawalan operasi tentera A.S. seperti yang diarahkan oleh Markas Indo-Pasifik Amerika Syarikat.

USFK mempunyai kuasa Title 10, yang bermaksud bahawa USFK bertanggungjawab bagi mengatur, melatih dan melengkapkan tentera A.S. di Semenanjung Korea agar pasukan itu lebih tangkas, mudah disesuaikan dan bersiap sedia.

Dengan 28,500 askar Amerika, kelasi, askar udara dan askar Marin di Korea Selatan, tentera A.S. di Korea Selatan adalah pasukan penting di rantau itu dan manifestasi utama sasaran kerajaan A.S. mengimbangi semula Asia-Pasifik. Misi USFK juga termasuklah merancang operasi pemindahan bukan kombatan untuk memastikan jika keperluan itu timbul, warga A.S. dan negara-negara lain yang sebelum ini bersetuju untuk dipindahkan dari tempat bahaya. Untuk tujuan ini, USFK menjalankan latihan rutin bagi memastikan proses ini berkesan, efisien dan teratur.

Komponen
 Tentera Darat Kelapan Amerika Syarikat; Markas: Camp Humphreys, Korea Selatan; dibenarkan kira-kira 20,000 askar
 Tentera Udara Ketujuh; Markas: Osan Air Base, Korea Selatan; dibenarkan kira-kira 8,000 askar udara 
 Panglima Angkatan Laut Korea (CNFK); Markas: Yongsan Garrison, Korea Selatan; dibenarkan kira-kira 300 kelasi 
 Pasukan Marin Korea (MARFORK); Markas: Yongsan Garrison, Korea Selatan; dibenarkan kira-kira 100 askar Marin 
 Pasukan Operasi Khusus Korea (SOCKOR):  Markas:  Camp Kim, Yongsan, Korea Selatan; dibenarkan kira-kira 100 anggota

Para Panglima, Angkatan A.S. Korea

Lihat juga

 Militari Korea Selatan
 Militari Korea Utara
 Penambahan tentera Korea ke Tentera Darat A.S. 
 Angkatan Amerika Syarikat Jepun (USFJ)
 Senarai kemudahan Tentera Darat Amerika Syarikat di Korea Selatan
 Perjanjian Status Angkatan A.S.-Korea Selatan
 Kerajaan Tentera Amerika Syarikat di Korea (1945–1948)
 Perjanjian Pertahanan Mutual Antara Amerika Syarikat dan Republik Korea
 Kesudahan Perang Korea
 Pembahagian Korea
 Selarian ke-38 utara

Rujukan

Pautan luar

United States Forces Korea (USFK) official website
U.S. Forces, Korea / ROK-US Combined Forces Command (globalsecurity.org)
U.S. Naval Forces Korea official website
8th Fighter Wing, Kusan Air Base official website
51st Fighter Wing, Osan Air Base official website

Sejarah ketenteraan Amerika Syarikat
Tentera Amerika Syarikat
Organisasi tentera
Ketenteraan
Jabatan Pertahanan Amerika Syarikat